Home -- Fulfulde -- Perform a PLAY -- 099 (Safari quiz)
99. Lannde fii Jinnduru ndun
En waɗay safaari, hara hiɗa faalaa yo en yaadu?
Suka : "Hiɗen waɗude safaari rewrude e Kitaabul Muggadasi on e hiɗen ɗaååita kulle nantuɗe innde wonɗe ɗen ton."
Jiwo : "Goɗɗe e majje ko hawniiɗe fota."
No gasa hara hiɗa anndi goɗɗe e majje. Si hiɗa faalaa, hiɗa waawi winndangol lan, yeetoɗaa lan inɗe ɗen kulle.
Yaadu men ndun ɗaåay en haa e leydi Misira ndin taho. Naange ngen no wulude ka dow. E nder duuåi teemeɗɗe nay 400, Israa’iilayankeeåe åen no maccingineede e leydi Misira ndin. Åe woytii e Alla fii yo o faabo åe. Allaahu on nani ko åe woytotoo kon, kono Fir’awna accaali åe yaha.
Fii donkingol åe, Alla naadi kulle e nder leydi Misira ndin. Ɗe hebbini leydi ndin, ɗe naati hay ka cuuɗi e ka danɗe. Ko honɗun e kulle non?
Åay men yahi ko hewtata kiloomeeterji ɗuuɗuɗi, men hewti e caangol. Nelaaɗo Alla on, e maanaa Iiliyaa, toolii, saa’iiji e saa’iiji. Colli addani mo ko o ñaama ittirɗun kooýe ɗun e hiraande nden. Ko honɗun e colli addani mo bireedi e teewu?
Miɗo miijaade fii oo wi’eteeɗo Balamu. O wuuruno ngurndan huccodirɗan e Alla. Onsay mummunte ka o ýawunoo ɗon murtani mo, yewtiri mo wa si ko neɗɗo woni e yewtude. Ko honɗun e kulle non?
No gasa hara hiɗa anndi ngoo fello wi’eteengo Araarata. Ko e maggo laana Nuuhu kan darinoo fewndo waɗugol waamere tiiɗude nden. Ko honɗun e sondu maɗɗinoo kaakol haakowol addani annabi Nuuhu, fii maandingol ngol ko ndiyan ɗan ɗuytii kon ka hoore leydi?
Yaadu men ndun no nawrude en Baabilon. Annabi Danu’iila naadano ton kaso.
Jiwo : "Ko kanko woni misal an ngal. Himo torotonoo rewa Alla laabiiji tati e nder ñallal ngal."
Ko ɗun waɗi si o wonanayno kulle ɗen ñaametee. Ko kulle huññuɗe honɗe woni ko Alla ombi kundule mun ɗen fii wota ɗe ñaamu Danu’iila?
Hiɗa anndi ko honɗun e kulle sifaa fii mun ka nder Kitaabul Muggadasi wa misal ñoyre nden? Mboddi ndin. Ibuliisa huutorii ndi fii jarribagol yimåe aramåe åen haa åe yeddi Alla.
Suka : "Si ɗun waɗaano, haray aduna on fow no åadii Alla."
Kono ɗoo e mun, mo bee e meeɗen, e nder mbaadi men ndin, ko en sendaaåe e Alla. Ko ɗun waɗi si annabi Iisaa no eååindira en e kulle ɗe anndaa ka ɗe fokkiti, majjuɗe no weeåiri. Ko honɗun e kulle non?
Ko annabi Iisaa woni ngaynaako moýýo on. Himo noddirde yimåe åen innde maååe nden åay himo yiɗi åe.
Hara hiɗa anndi hay si ko nay e nder jaabaaji ɗin? Mi weltoto si hawrii a addanii lan ko jaabiɗaa kon.
(jaabaaji : totiiji, kaya-kayaaru, mbabba, gabooru, ngayuuri, baali)
Yewtooåe : Fillitotooɗo, suka, jiwo
© Copyright : CEF Allemagne
eng_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn zho_Hant